Document ID: 32000D0331

KOMISJONI OTSUS,
25. aprill 2000,
millega muudetakse otsus 1999/813/EÜ, milles sätestatakse Vietnami Sotsialistlikust Vabariigist pärit kalatoodete impordi eritingimused
(teatavaks tehtud numbri K(2000) 1050 all)
(EMPs kohaldatav tekst)
(2000/331/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded,1 viimati muudetud direktiiviga 97/79/EÜ,2 eriti selle artikli 11 lõiget 1,
ning arvestades järgmist:
(1) Komisjoni 16. novembri 1999. aasta otsusega 1999/813/EÜ3 sätestatakse Vietnami Sotsialistlikust Vabariigist pärit kalatoodete impordi eritingimused.
(2) Komisjon on vastu võtnud otsuse 2000/333/EÜ,4 milles sätestatakse Vietnami Sotsialistlikust Vabariigist pärit kahepoolmeliste karploomade, okasnahksete, mantelloomade ja meritigude importimise eritingimused.
(3) Vietnami Sotsialistlik Vabariik soovib eksportida ühendusse selliseid külmutatud või töödeldud kahepoolmelisi karploomi, okasnahkseid, mantelloomi ja meritigusid, mida on steriliseeritud või kuumtöödeldud vastavalt komisjoni otsuse 93/25/EMÜ5 (muudetud otsusega 97/275/EÜ6) nõuetele.
(4) Seetõttu on vaja muuta otsuse 1999/813/EÜ A lisas sätestatud sanitaarsertifikaati.
(5) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 1999/813/EÜ A lisas sätestatud veterinaartõendit, mis lisatakse Vietnami Sotsialistlikust Vabariigist pärit või sealt toodavate kalatoodete partiidele, muudetakse järgmiselt.
1. IV punkti täiendatakse järgmise punktiga:
"7. kui tegemist on külmutatud või töödeldud kahepoolmeliste karploomadega, on karploomad püütud komisjoni otsuse 2000/333/EÜ* (milles sätestatakse impordi eritingimused nende Vietnami Sotsialistlikust Vabariigist pärit kahepoolmeliste karploomade, okasnahksete, mantelloomade ja meritigude suhtes, mida on steriliseeritud või kuumtöödeldud vastavalt komisjoni otsuse 93/25/EMÜ nõuetele) lisas sätestatud heakskiidetud püügipiirkondadest.
__________
* EÜT L 114, 13.5.2000, lk 42."
2. IV punkti viimane taane asendatakse järgmisega:
"- allakirjutanud ametlik inspektor teatab, et on tutvunud direktiivide 91/492/EMÜ, 91/493/EMÜ, 92/48/EMÜ ja otsuste 93/25/EMÜ, 1999/813/EÜ ja 2000/333/EÜ sätetega."
Artikkel 2
Käesolev otsus on adresseeritud liikmesriikidele.
Brüssel, 25. aprill 2000

Labels: 3
18
6